ડૉ. પ્રભુ ઠક્કરનું કહેવું છે કે, સોળસો વર્ષ પહેલાં વહેતી વૈદિક સરસ્વતી નદીના છેલ્લા પ્રવાહની જાણકારી મેળવી આ પ્રવાહ પર પાતાળકૂવા કરવામાં આવે તો ચોક્કસપણે આપણને આપણે લુપ્ત થયેલી સરસ્વતીનું મીઠું પાણી મળે. આશરે સોળ સો વર્ષો પહેલાં આજના પાકિસ્તાનના નગર પારકર વિસ્તારમાં આવેલ વીરાવાવ ગામ પાસેથી વૈદિક સરસ્વતી નદીનો સળંગ છેલ્લો પ્રવાહ વહેતો હશે તેવું ભૌગોલિક તથા ભૂ વૈજ્ઞાનિક અભ્યાસ પરથી જાણવા મળે છે.